आईसीई को शुरू में इंटरनेशनल सन एक्सप्लोरर 3 नाम दिया गया था. इसे 1978 में छोड़ा गया और इसका उद्देश्य धरती की तरफ आने वाली सौर किरणों का अध्ययन करना था. यह मिशन 1981 में पूरा हो गया. लेकिन यान में ईंधन और क्षमता बची हुई थी. लिहाजा इसे दो धूमकेतुओं की निगरानी के काम के लिए आगे भेज दिया गया. तब इसका नाम आईसीई कर दिया गया. नासा का कहना है कि 30 साल में यह जून के दौरान पृथ्वी के सबसे नजदीक चक्कर लगाएगा. इसी वक्त वैज्ञानिक इससे संपर्क करने की कोशिश करेंगे.